In Die Begin: 37
JôWsef word deur sy broers verkoop.
GEN 37:1 : EN Jakob het gewoon in die Aarde van die vreemdelingskap van sy vader, in die Aarde van Kanaän.
GEN 37:2 : Dit is die genelyn van Jakob. JôWsef het as seun van sewentien jaar die kleinvee opgepas saam met sy broers - hy was nog jonk - met die seuns van Bilha en die seuns van Silpa, die vroue van sy vader. En JôWsef het die slegte gerug oor hulle na hulle vader oorgebring.
GEN 37:3 : En JisraEl het JôWsef meer lief gehad as al sy seuns; want hy was vir hom 'n seun van die ouderdom; en hy het vir hom 'n lang kleed met moue gemaak. [Boekrol van die Opregte 41:6]
GEN 37:4 : Toe sy broers sien dat hulle vader hom meer as al sy broers liefhet, het hulle hom gehaat en kon nie vriendelik met hom praat nie. [Boekrol van die Opregte 41:8]
GEN 37:5 : Ook het JôWsef 'n droom gehad wat hy aan sy broers vertel het. Daaroor het hulle hom nog meer gehaat.
GEN 37:6 : Hy het naamlik vir hulle gesê: Hoor tog hierdie droom wat ek gehad het.
GEN 37:7 : Kyk, ons was besig om gerwe te bind op die land toe meteens my gerf gaan staan en ook regop bly staan, terwyl julle gerwe daar rondom kom en hulle voor my gerf neerbuig.
GEN 37:8 : Toe sê sy broers aan hom: Wil jy miskien oor ons regeer? of wil jy miskien oor ons heers? En hulle het hom nog meer gehaat oor sy drome en oor sy woorde.
GEN 37:9 : Daarna het hy nog 'n ander droom gehad en dit aan sy broers vertel en gesê: Kyk, ek het nog 'n droom gehad - die son en die maan en elf Sterre het hulle voor my neergebuig.
GEN 37:10 : Toe hy dit aan sy vader en sy broers vertel, het sy vader hom hard bestraf en aan hom gesê: Wat is dit vir 'n droom wat jy gehad het? Moet ons werklik kom, ek en jou moeder en jou broers, om ons voor jou na die Aarde neer te buig?
GEN 37:11 : En sy broers was afgunstig op hom, maar sy vader het die saak in gedagte gehou.
GEN 37:12 : En sy broers het die kleinvee van hulle vader by Sigem gaan oppas.
GEN 37:13 : Toe sê JisraEl vir JôWsef: Pas jou broers nie die vee op by Sigem nie? Kom, laat ek jou na hulle toe stuur. En hy antwoord hom: Hier is ek!
GEN 37:14 : Toe sê hy vir hom: Gaan tog verneem na die welstand van jou broers en die welstand van die vee, en bring vir my berig terug. So het hy hom dan uit die dal van Hebron weggestuur, en hy het by Sigem aangekom.
GEN 37:15 : Daarop kry 'n man hom terwyl hy in die veld ronddwaal, en die man vra hom: Wat soek jy?
GEN 37:16 : En hy antwoord: Ek soek my broers. Vertel my tog waar hulle die vee oppas.
GEN 37:17 : Toe sê die man: Hulle het hiervandaan weggetrek, want ek het hulle hoor sê: Laat ons na Dotan gaan. En JôWsef het agter sy broers aan gegaan en hulle in Dotan gevind.
GEN 37:18 : En hulle het hom van ver af gesien. Maar voordat hy naby hulle kom, het hulle listig raad gehou teen hom om hom dood te maak.
GEN 37:19 : En hulle het vir mekaar gesê: Daar kom daardie dromer aan!
GEN 37:20 : Kom dan nou, laat ons hom doodmaak en in een van die putte gooi en sê: 'n Besoedelde wese het hom gevreet. Dan sal ons sien wat van sy drome word.
GEN 37:21 : Toe Ruben dit hoor, het hy hom uit hulle hand gered deur te sê: Laat ons nie [die] siel van hom slaan nie.
GEN 37:22 : Ruben het ook vir hulle gesê: Moenie bloed vergiet nie, gooi hom in hierdie put wat in die wildernis is, maar moenie die hand aan hom slaan nie - sodat hy hom uit hulle hand kon red om hom na sy vader terug te bring.
GEN 37:23 : En toe JôWsef by sy broers kom, trek hulle JôWsef se kleed uit, die kleed met lang moue wat hy aangehad het,
GEN 37:24 : en hulle neem hom en gooi hom in die put. Maar die put was leeg; daar was geen water in nie.
GEN 37:25 : Daarna het hulle gaan sit om brood te eet; en toe hulle hul oë opslaan, sien hulle meteens 'n reisgeselskap Jismaeliete wat uit Gílead kom - hulle kamele gelaai met speserye en balsem en gom - op pad om dit na Egipte af te bring.
GEN 37:26 : Toe sê JeHûWdah aan sy broers: Watter wins is dit dat ons ons broer doodmaak en sy bloed verberg? [Boekrol van die Opregte 42:3]
GEN 37:27 : Kom, laat ons hom aan die Jismaeliete verkoop, maar laat ons hand nie teen hom wees nie, want hy is ons broer, ons vlees. En sy broers het na hom geluister. [Boekrol van die Opregte 42:4]
GEN 37:28 : En toe die Midianitiese koopmans verbykom, het hulle JôWsef uit die put uit opgetrek en uitgehaal en JôWsef aan die Jismaeliete verkoop vir twintig [sikkels] silwer. En hulle het JôWsef na Egipte gebring.
GEN 37:29 : Toe Ruben by die put terugkom, was JôWsef nie in die put nie! Daarop skeur hy sy klere,
GEN 37:30 : en hy gaan na sy broers terug en sê: Die seun is nie daar nie! En ek, waar moet ek heen?
GEN 37:31 : Toe neem hulle JôWsef se kleed, en hulle laat 'n bok doodbloei en steek die kleed in die bloed,
GEN 37:32 : en hulle stuur die lang kleed weg en laat dit na hulle vader bring met die woorde: Dit het ons gevind. Kyk tog goed of dit die kleed van u seun is of nie.
GEN 37:33 : En hy het dit herken en gesê: Die kleed van my seun! 'n Besoedelde wese het hom opgevreet. JôWsef is uitmekaar geruk!
GEN 37:34 : Toe skeur Jakob sy klere en trek 'n roukleed om sy heupe, en hy het oor sy seun gerou, baie dae lank.
GEN 37:35 : En al sy seuns en al sy dogters het moeite gedoen om hom te troos, maar hy het geweier om hom te laat troos en gesê: Nee, treurende sal ek na my seun in die Doderyk/Sheol afdaal! So het sy vader hom dan beween.
GEN 37:36 : En die Midianiete het hom na Egipte verkoop aan Pótifar, 'n hofdienaar van Farao, die owerste van die lyfwag.